പിപിഇ കിറ്റ് തട്ടിപ്പ്: വിവരം നല്കിയ ഇന്ത്യന് വംശജയെ വെടിവച്ചു കൊന്നു ജൊഹന്നാസ്ബര്ഗ്: പിപിഇ കിറ്റ് വിതരണത്തില് കോടിക്കണക്കിനു ഡോളര് അഴിമതി നടത്തിയ കേസില് നിര്ണായക വിവരം നല്കിയ ഇന്ത്യന് വംശജ ദക്ഷിണാഫ്രിക്കയില് വെടിയേറ്റ് കൊല്ലപ്പെട്ടു. ഗുട്ടന്ബെര്ഗ് പ്രവിശ്യാ ആരോഗ്യവിഭാഗം മുതിര്ന്ന ഉദ്യോഗസ്ഥ ബബിത ദേവ്കരനെ 53 ആണ് കാറിനുള്ളില് വെടിയേറ്റ നിലയില് കണ്ടെത്തിയത്. ചൊവ്വാഴ്ച കുട്ടിയെ സ്കൂളില് കൊണ്ടുവിടാന് ജൊഹന്നാസ്ബര്ഗിലെത്തിയപ്പോഴാണു വെടിയേറ്റത്. ഉടന്തന്നെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. കഴിഞ്ഞവര്ഷം കോവിഡ്19 ലോക്ഡൗണിനിടെ പിപിഇ കിറ്റ് വിതരണം ചെയ്തതില് 20 ലക്ഷം ഡോളറിന്റെ അഴിമതി നടന്നതു സംബന്ധിച്ച് നിര്ണായക വിവരങ്ങള് അന്വേഷണസംഘത്തിനു നല്കിയത് ബബിതയായിരുന്നു.